keratoza pilaris
Dobrý deň, mojmu priateľovi sa na chodidle objavili malé preliečiny..take rúrky ktoré sa ťahajú (ako keď si mravce robia cesty) našla som na, že by mohlo ist o Keratóza pilaris- kuracia koža, pitted keratolysis. Čo s tým má robiť? Prosim
Dobrý deň,
ďakujeme za Vašu otázku.
V prípade, že sa jedná o Vami uvedenú keratózu pilaris, na uvedené ochorenie neexistuje žiadny liek. Jej príznaky je možné zmierňovať vhodnou pravidelnou kozmetickou starostlivosťou. Je potrebné podporiť prirodzenú exfoliáciu pleti, vhodné sú napríklad kyselina salicylová alebo LHA, ktoré pomáhajú odstraniť odumreté bunky a vyhladzujú pokožku.
Zásadnú úlohu hrá aj intenzívna a dlhodobá hydratácia. Najmä telové prípravky s ureou (prirodzená hydratačná zložka) sú vhodné pre každodennú starostlivosť o pokožku. Produkty s obashom ceramidov, či kyseliny hyaluronovej zaisťujú okrem hydratácie taktiež vyššiu odolnosť kožnej bariéry.
Žiaľ, v našej kompetencii nie je možné stanoviť diagnózu, pretože na stanovenie presnej príčiny ťažkostí Vášho priateľa je potrebné aj vizuálne zhodnotenie stavu pokožky. Preto odporúčam podstúpiť odborné (dermatologické) vyšetrenie, aby sa nastavila vhodná liečba.
Prajem pekný zvyšok dňa.
S pozdravom
PharmDr. Veronika Kiabová